In nomine sanctæ et individuæ Trinitatis. Ego Hugo, Dei gratia Senonensis archiepiscopus, notum fieri volo omnibus hominibus, presentibus et futuris, quod Salo de Boiliaco et uxor ejus, Aimelina, et filii ejus, Milo et Guillelmus et Gilduinus, et Ermeniardis et Alpazia, filiæ ejus, laudaverunt et concesserunt Deo et ecclesiæ Pontiniacensi quicquid eadem ecclesia hodie possidet de possessionibus ad eundem Salonem spectantibus et antecessores ejus, sive apud Sanctam-Porcariam, sive apud Bunionem, sive apud Campum-Repertum, et specialiter in territorio Creciaci et Duchei, sicut via vadit de Sancto-Florentino ad Bellam-Chaumam per pontem Evrolæ, et sicut filum Hermenzonis hodie portat. Quod si forte ipsa aqua Hermenzonis cursum suum aliquando mutaverit, non idcirco Pontiniacenses de suis possessionibus aut suis pratis aliquid perdent, nec Salo de suis. Volumus autem ut sciant omnes quod omnia prata Campi-Berthaldi et salicetum de Portu-Agullonis sunt in parte fratrum Pontiniacensium. Sciendum tamen quod predictus Salo census suos sibi retinuit. Hujus concessionis et laudationis testes sunt: Guillelmus, prepositus Sancti-Stephani, frater noster; Odo, decanus; Guido de Saliniaco, archidiaconus Senonensis; Theo, cellerarius; Manasses de Villamauri, archidiaconus Trecensis; Lebaudus, presbiter; Galo, canonicus; Fromundus, capellanus; magister Petrus de Sanclo; Theobaudus de Provins; Milo Buxons; Giraudus, decanus de Sancto-Florentino et Petrus, capellanus Sancti-Florentini, et Dumus, serviens noster. Actum, anno dominice Incarnationis Mº Cº LXº IIIIº.